སྡེ་ཚན་འདིས་བོད་ཀྱི་རིག་གཞུང་ལ་ཉམས་ཞིབ་བྱེད་རྒྱུ་གཙོ་བོར་གྱུར་པའི་ཐོགདཔེ་རྙིང་དཀོན་རིགས་བཙལ་འཚོལ་གྱིས་བསྐྱར་དཔར་དང་།ཕྱག་དེབ་གསར་པ་ཡིན་ཡང་ཀློག་པ་པོར་དགོས་གལ་ཆེ་རིགས་རྣམས་དཔར་སྐྲུན་བྱེད་རྒྱུ་སོགས།དང་ཐོག་ཡིག་འབྲུ་རེ་རེ་བཞིན་གློག་ཀླད་དུ་བཙུད་རྒྱུ་ནས་འགོ་བཙུགས་ཏེ་ཐ་མའི་ཞུ་དག་དང་དེབ་གཟུགས་བཟོ་སྐྲུན་བར་གྱི་བརྒྱུད་རིམ་ཆ་ཚང་ལྷག་ལུས་མེད་པར་སྒྲུབ་ཀྱིན་ཡོད།འདི་ག་ནས་དཔར་སྐྲུན་གང་ཞིག་བྱས་པ་རྣམས་དཔར་སྐྲུན་བྱེད་དགོས་མིན་དང་།དཔར་སྐྲུན་བྱས་ན་རྒྱ་ཆེའི་ཀློག་པ་པོ་དག་ལ་ཕན་རླབས་ཅི་ཙམ་ཡོད་མེད་སོགས་ལ་ཞིབ་འཇུག་གཙོ་བོར་བྱས་ཏེ་དཔར་སྐྲུན་དགོས་མིན་གྱི་ཐག་གཅོད་བྱེད་ཀྱི་ཡོད།